open-index/open-wikipedia-markdown huggingface dataset:
เจ้าพระยาพิชัยญาติ (ดั่น บุนนาค)

thumb|ภาพล้อเจ้าพระยาพิชัยญาติ ฝีพระหัตถ์ รัชกาลที่ 6
มหาอำมาตย์เอก **เจ้าพระยาพิชัยญาติ** นามเดิม **ดั่น บุนนาค** (6 มิถุนายน พ.ศ. 2418 – 24 กรกฎาคม พ.ศ. 2489) อดีตประธานรัฐสภา (ประธานสภาผู้แทนราษฎร) และอธิบดีศาลฎีกา

## ประวัติ
**เจ้าพระยาพิชัยญาติ (ดั่น บุนนาค)**   เป็นบุตรของพระยาไพบูลย์สมบัติ (เดช บุนนาค) กับนางสงวน เกิดเมื่อวันที่ 6 มิถุนายน พ.ศ. 2418 ที่บ้านเลขที่ 107 ริมแม่น้ำเจ้าพระยาฝั่งธนบุรี ตำบลบางยี่ขัน อำเภอบางกอกน้อย จังหวัดธนบุรี (ปัจจุบันเป็น แขวงบางยี่ขัน เขตบางกอกน้อย กรุงเทพมหานคร) สมรสกับคุณหญิงแสง (สกุลเดิม อารยะกุล) มีบุตร-ธิดาชื่อ หลวงเมธีนฤปกร (สดวก บุนนาค) ธิดาชื่อสดับและสดม เป็นนางพระกำนัลในรัชกาลที่ 7 ซึ่งต่อมาได้สมรสกับพระสุนทรวาจนา (สนุทร สาลักษณ) บุตรของมหาเสวกโท พระยาศรีภูริปรีชา (กมล สาลักษณ) และคุณหญิง (พึ่ง) ศรีภูริปรีชา

เจ้าพระยาพิชัยญาติ (ดั่น บุนนาค)  เคยดำรงตำแหน่งประธานรัฐสภา-ประธานสภาผู้แทนราษฎร 1 สมัยคือ 2 กันยายน พ.ศ. 2475 - 10 ธันวาคม พ.ศ. 2476

## ลำดับบรรดาศักดิ์
* 12 พฤศจิกายน พ.ศ. 2442 เป็น *หลวงเมธีนฤปกร* ถือศักดินา ๖๐๐
* 16 มกราคม พ.ศ. 2446 เป็น *พระเมธีนฤปกร* ถือศักดินา ๘๐๐
* 28 พฤษภาคม พ.ศ. 2451 เป็น *พระยากฤติกานุกรณกิจ* ถือศักดินา ๕๐๐๐
* พ.ศ. 2467 เป็น *เจ้าพระยาพิชัยญาติ บรมธรรมิกนาถมหาสวามิภักดิ์ อัครวโรปถัมภ์นิติวิธาน พิศาลยุกติธำรง สุทธิประสงค์อาชวาศรัย ศรีรัตนตรัยสรณธาดา อภัยพิริยบรมกรมพาหุ* ดำรงศักดินา 10,000

## เครื่องราชอิสริยาภรณ์
เจ้าพระยาพิชัยญาติ (ดั่น บุนนาค) ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### เครื่องราชอิสริยาภรณ์ต่างประเทศ
*  :
** พ.ศ. 2470 – 80px เครื่องราชอิสริยาภรณ์เลออปอลที่ 2 ชั้นที่ 1

## ถึงแก่อสัญกรรม
เจ้าพระยาพิชัยญาติ (ดั่น บุนนาค) ถึงอสัญกรรม เมื่อ 24 กรกฎาคม พ.ศ. 2489 อายุ 71 ปี

## ลำดับสาแหรก



## อ้างอิง

หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ประธานรัฐสภาไทย
หมวดหมู่:ประธานศาลฎีกาไทย
หมวดหมู่:บรรดาศักดิ์ชั้นเจ้าพระยา
หมวดหมู่:สกุลบุนนาค
หมวดหมู่:สมาชิกกองเสือป่า
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:ผู้ได้รับเหรียญราชรุจิ ร.จ.ท.6
เจ้าหญิงเลโอนอร์ ดัชเชสแห่งกอตลันด์

**เจ้าหญิงเลโอนอร์ ลิเลียน มาเรีย ดัชเชสแห่งกอตลันด์** (ประสูติ 20 กุมภาพันธ์ พ.ศ. 2557) พระธิดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล เป็นสมาชิกของราชวงศ์สวีเดน

## พระประวัติ
เจ้าหญิงเลโอนอร์ ดัชเชสแห่งกอตลันด์ เป็นพระธิดาในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล ประสูติ ณ ศูนย์การแพทย์ไวล์คอร์เนล นิวยอร์ก สหรัฐอเมริกา โดยมีพระบิดาเข้าเยี่ยมขณะประสูติด้วย ในสวีเดนเองก็มีการยิงสลุต 21 นัดในกรุงสตอกโฮลม์ถวายสดุดีพระธิดาที่ประสูติใหม่ มีการเปิดเผยพระนามโดยสมเด็จพระราชาธิบดีคาร์ลที่ 16 กุสตาฟ ขณะทรงพบปะกับคณะรัฐมนตรีเมื่อวันที่ 26 กุมภาพันธ์ และในเวลาเดียวกันนั้นก็มีพระบรมราชโองการประกาศว่าเจ้าหญิงเลโอนอร์มีสิทธิในการสืบราชสมบัติ อันจะต้องเป็นศาสนิกชนของคริสตจักรแห่งสวีเดน และต้องอาศัยอยู่ในสวีเดนระหว่างที่ทรงศึกษา

วันที่ 7 ตุลาคม พ.ศ. 2562 สมเด็จพระราชาธิบดีคาร์ลที่ 16 กุสตาฟมีพระราชโองการให้ถอดพระราชนัดดาจำนวนห้าพระองค์ หนึ่งในนั้นคือเจ้าหญิงเลโอนอร์ออกจากตำแหน่งพระบรมวงศ์ ฐานันดรศักดิ์ชั้นรอยัลไฮนิส การปฏิบัติพระกรณียกิจอย่างเป็นทางการ และไม่ได้รับรายได้จากภาษีของประชาชน แต่ยังคงไว้ซึ่งพระอิสริยยศ บรรดาศักดิ์ และการสืบราชบัลลังก์ดังเดิม

## พระนาม
พระนาม "เลโอนอร์" (Leonor) ถูกตั้งขึ้นเนื่องจากเป็นชื่อที่พระชนกและพระชนนีชื่นชอบ แต่เดิมพระราชวงศ์สวีเดนในอดีตจะใช้ชื่อดังกล่าวเป็นแบบเต็มว่า "อีเลโอนอรา" (Eleonora) ส่วนชื่อกลาง "ลิเลียน" (Lilian) มาจากพระนามของเจ้าหญิงลิเลียน ดัชเชสแห่งฮัลลันด์ ส่วนชื่อท้ายคือ "มาเรีย" (Maria) มาจากชื่อกลางของมารดาโอนีล พระอัยยิกาฝ่ายพระชนก

## พระอิสริยยศ
* *รอยัลไฮนิส* เจ้าหญิงเลโอนอร์ ดัชเชสแห่งกอตลันด์ (20 กุมภาพันธ์ พ.ศ. 2557 — 7 ตุลาคม พ.ศ. 2562)
* เจ้าหญิงเลโอนอร์ ดัชเชสแห่งกอตลันด์ (7 ตุลาคม พ.ศ. 2562 — ปัจจุบัน)

## อ้างอิง

## แหล่งข้อมูลอื่น
* 
* เจ้าหญิงเลโอนอร์   — เว็บไซต์ราชสำนักสวีเดน 

 

หมวดหมู่:เจ้าหญิงสวีเดน
หมวดหมู่:ราชวงศ์เบอร์นาดอตต์
หมวดหมู่:บุคคลจากแมนแฮตตัน
หมวดหมู่:พระราชวงศ์ที่ทรงพระเยาว์
หมวดหมู่:ชาวอเมริกันเชื้อสายสวีเดน
หมวดหมู่:ชาวอังกฤษเชื้อสายสวีเดน
คิม ด็อง-จิน

**คิม ด็อง-จิน** () (เกิดเมื่อวันที่ 29 มกราคม พ.ศ. 2525 ใน ด็องดูชอน) เป็นอดีตนักฟุตบอลอาชีพชาวเกาหลีใต้ ตำแหน่งเซ็นเตอร์แบ็ก

## เกียรติประวัติ

### สโมสร
*  **[[เอฟซีโซล|อันยาง แอลจี ชีตาห์ส  / เอฟซีโซล]]**
** เคลีก: 2000
** ซูเปอร์คัพ: 2001
** ลีกคัพ: 2006

*  **เอฟซีเซนิต''
** [[รัสเซียนพรีเมียร์ลีก]]: [[รัสเซียนพรีเมียร์ลีก|2007]]
** [[รัสเซียนซูเปอร์คัพ]]: [[รัสเซียนซูเปอร์คัพ|2008]]
** [[ยูฟ่าคัพ]]: [[ยูฟ่าคัพ 2007-08|2008]]
** [[ยูฟ่าซูเปอร์คัพ]]: [[ยูฟ่าซูเปอร์คัพ|2008]]

* **เมืองทอง ยูไนเต็ด **
**[[ไทยเอฟเอคัพ]] รองชนะเลิศ: [[ช้าง เอฟเอคัพ 2558|2015]]

* **คิตฉี'''
**Hong Kong Premier League: 2016–17, 2017–18
**Hong Kong FA Cup: 2016–17, 2017–18
**Hong Kong Senior Challenge Shield: 2016–17
**Sapling Cup: 2017–18
**Hong Kong Community Cup: 2017

### รางวัลส่วนตัว
* นักเตะเคลีกยอดเยี่ยม XI : 2004
* รัสเซียนพรีเมียร์ลีก รางวัลผู้เล่นดีเด่น : 2007
## แหล่งข้อมูลอื่น
*
* National Team Player Record  KFA 
* 
* 
หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวเกาหลีใต้
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ชาวเกาหลีใต้ในประเทศไทย
นกจาบควาย

**นกจาบควาย** หรือ **นกกระจาบควาย** () เป็นนกขนาดเล็กสกุลหนึ่ง ในสกุล *Bubalornis* ในวงศ์นกจาบ (	Ploceidae)

จัดเป็นนกจาบ หรือนกกระจาบที่มีขนาดใหญ่ พบได้เฉพาะในทวีปแอฟริกา แบ่งออกได้เป็น 2 ชนิด ได้แก่

*นกจาบควายปากแดง (*B. niger*)
*นกจาบควายปากขาว (*B. albirostris*)

หมายเหตุ: นอกจากนี้แล้ว นกจาบควายยังหมายถึง นกจาบควายหัวขาว (*Dinemellia dinemelli*) และนกจาบควายหัวแดง (*Anaplectes rubriceps*) ซึ่งล้วนแต่เป็นนกที่พบได้ในทวีปแอฟริกา และเป็นนกเพียงชนิดเดียวในแต่ละสกุลอีกด้วย

## อ้างอิง

## แหล่งข้อมูลอื่น

หมวดหมู่:วงศ์นกจาบ
นกจาบเหลือง

**นกจาบเหลือง** หรือ **นกจาบทองตะวันออก** (; ) เป็นนกขนาดเล็กชนิดหนึ่ง ในวงศ์นกจาบ (Ploceidae)

เป็นนกจาบหรือนกกระจาบชนิดหนึ่ง มีลำตัวยาว 14 เซนติเมตร รังมีลักษณะเป็นทรงกลมมีทางเข้า-ออกด้านล่าง มักทำรังห้อยอยู่ตามต้นไม้ต่าง ๆ เช่น ต้นกกริมแม่น้ำ นกตัวผู้มีสีเหลืองเข้ม ส่วนตัวเมียมีสีเหลืองจางกว่า อาหารหลักได้แก่ เมล็ดพืชและแมลงต่าง ๆ]] พบกระจายพันธุ์ในหลายประเทศในทวีปแอฟริกา เช่น เคนยา, มาลาวี, โมซัมบิก, โซมาเลีย, แอฟริกาใต้, สวาซิแลนด์ และแทนซาเนีย

## อ้างอิง

## แหล่งข้อมูลอื่น

หมวดหมู่:วงศ์นกจาบ
หม่อมเจ้าสถิตย์เสถียร สุประดิษฐ์

**หม่อมเจ้าสถิตย์เสถียร สุประดิษฐ์** (เดิม: หม่อมราชวงศ์สถิตย์เสถียร; 30 มกราคม พ.ศ. 2393 – 6 กุมภาพันธ์ พ.ศ. 2474) เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร และเป็นพระราชนัดดาในพระบาทสมเด็จพระจอมเกล้าเจ้าอยู่หัว

หม่อมเจ้าสถิตย์เสถียรประสูติเมื่อวันที่ 30 มกราคม พ.ศ. 2392 (แบบสากลคือ พ.ศ. 2393) ที่วังริมคลองบางลำพูฝั่งเหนือ ในรัชสมัยพระบาทสมเด็จพระนั่งเกล้าเจ้าอยู่หัว เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร ต้นราชสกุลสุประดิษฐ์ ซึ่งในขณะนั้นพระบิดายังเป็นหม่อมเจ้าสุประดิษฐ พระโอรสในสมเด็จพระเจ้าน้องยาเธอ เจ้าฟ้ามกุฎสมมติวงศ์ พระวชิรญาณมหาเถร ต่อมาเมื่อสมเด็จเจ้าฟ้ามกุฎสมมติวงศ์ฯ ขึ้นเสวยราชสมบัติเป็นพระบาทสมเด็จพระจอมเกล้าเจ้าอยู่หัว หม่อมเจ้าสุประดิษฐจึงเลื่อนขึ้นเป็น พระเจ้าลูกยาเธอ พระองค์เจ้าสุประดิษฐ วรฤทธิราชมกุฎ บุรุษยรัตนราชวโรรส ส่วนหม่อมราชวงศ์สถิตย์เสถียร พระโอรส ก็เลื่อนเป็นหม่อมเจ้าสถิตย์เสถียร ตามพระบิดา เมื่อเจริญชันษาก็ได้เข้ารับราชการในกรมพระคลังมหาสมบัติ ซึ่งเป็นกรมในกำกับของพระบิดา และด้วยเหตุที่เป็นโอรสองค์ใหญ่ในพระเจ้าบรมวงศ์เธอ กรมหมื่นวิษณุนาถนิภาธร พระบาทสมเด็จพระจุลจอมเกล้าเจ้าอยู่หัวจึงได้พระราชทานเครื่องราชอิสริยาภรณ์จุลจอมเกล้า ชั้นตติยจุลจอมเกล้า ให้สืบราชตระกูลของพระเจ้าบรมวงศ์เธอ กรมหมื่นวิษณุนาถนิภาธร ซึ่งต่อมาคือราชสกุลสุประดิษฐ์ หม่อมเจ้าสถิตย์เสถียรเสกสมรสกับหม่อมเลื่อม สุประดิษฐ์ ณ อยุธยา มีโอรสและธิดา 3 คน ดังนี้

* หม่อมราชวงศ์ทิพาภรณ์ สุประดิษฐ์
* หม่อมราชวงศ์ฉวีวรรณ สุประดิษฐ์
* หม่อมราชวงศ์อนุสรณ์ สุประดิษฐ์

หม่อมเจ้าสถิตย์เสถียร สุประดิษฐ์ สิ้นชีพตักษัยเมื่อ 6 กุมภาพันธ์ พ.ศ. 2473 (แบบสากลคือ พ.ศ. 2474) สิริชันษา 81 ปี

## เครื่องราชอิสริยาภรณ์
 สืบราชตระกูลพระเจ้าบรมวงศ์เธอ กรมหมื่นวิษณุนาถนิภาธร

## อ้างอิง

หมวดหมู่:หม่อมเจ้าชาย
หมวดหมู่:ราชสกุลสุประดิษฐ์
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
โรงเรียนไทรน้อย

**โรงเรียนไทรน้อย** เป็นโรงเรียนมัธยมศึกษาแบบสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 5 บ้านคลองพระพิมล ตำบลไทรน้อย อำเภอไทรน้อย จังหวัดนนทบุรี

## ประวัติ
โรงเรียนไทรน้อย ได้รับการจัดตั้งเมื่อ พ.ศ. 2507 โดยพระครูพิทักษ์นนทเขต (วิชิต ปิยงฺกโร) เจ้าอาวาสวัดไทรใหญ่ พร้อมด้วยข้าราชการทุกฝ่าย ผู้นำชุมชน และประชาชนในท้องถิ่น ด้วยความเห็นชอบของคณะกรรมการวัดไทรใหญ่และด้วยความยินยอมของเจ้าอธิการทิพย์ เจ้าอาวาสวัดไทรใหญ่ ซึ่งมอบเนื้อที่ธรณีสงฆ์ของวัดไทรใหญ่ จำนวน 15 ไร่ 2 งาน ให้เป็นสถานที่ปลูกสร้างอาคารเรียนโรงเรียนไทรน้อย และพระครูพิทักษ์นนทเขต เจ้าอาวาสวัดไทรใหญ่ เจ้าคณะอำเภอไทรน้อย (ภายหลังได้รับสมณศักดิ์พระมงคลนนทเขต) ได้ดูแลอุปการะโรงเรียนเรื่อยมา

## บุคลากร
### ผู้อำนวยการ
# นางรังสรรค์ สุนทรนันท์ (พ.ศ. 2507–2508)
# นายจำรัส ลวดยาด (พ.ศ. 2508–2509)
# นายประจวบ วัจนรัตน์ (พ.ศ. 2509–2512)
# นายวิเชษฐ์ คล้ายมาก (พ.ศ. 2512–2523)
# นายพิศนุ สุจริตธรรม (พ.ศ. 2523–2529)
# นายประโยชน์ กุศลาพันธ์ (พ.ศ. 2529–2533)
# นายเลียบ คำภานุช (พ.ศ. 2533–2535)
# นายสุจินต์ คำแย้ม (พ.ศ. 2535–2535)
# นายพนัส พัฒนรัฐ (พ.ศ. 2535–2539)
# นางสาลินี มีเจริญ (พ.ศ. 2539–2540)
# นายธีระพงศ์ นิยมทอง (พ.ศ. 2540–2543)
# นายเชาวน์รัตน์ รัตน์ประโลม (พ.ศ. 2543–2545)
# นางวรรณา พัฒนตระกูลสุข (พ.ศ. 2545–2549)
# นายสมชาย ปิ่นทอง (พ.ศ. 2549–2556)
# นายสนอง ตรงเที่ยง (พ.ศ. 2556–2557)
# นายสุทธิชัย ดิษฐใจเย็น (พ.ศ. 2557–2559)
# นายรังสิมันต์ ยาละ (พ.ศ. 2559–2563)
# นายปิติ  ยางกลาง (พ.ศ. 2563–30 ก.ย. 2567)
# นายพิชญุตม์  ธาระวงค์ (1 ต.ค. 2567–ปัจจุบัน)

## แหล่งข้อมูลอื่น
* เว็บไซต์โรงเรียนไทรน้อย
* 
* 

หมวดหมู่:โรงเรียนในจังหวัดนนทบุรี
หมวดหมู่:โรงเรียนมัธยมศึกษาประจำอำเภอในจังหวัดนนทบุรี
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานนทบุรี
หมวดหมู่:โรงเรียนที่ก่อตั้งในปี พ.ศ. 2507
หมวดหมู่:สิ่งก่อสร้างในอำเภอไทรน้อย
หม่อมเจ้าปิยะภักดีนาถ สุประดิษฐ์

มหาอำมาตย์โท **หม่อมเจ้าปิยะภักดีนาถ** (15 มกราคม พ.ศ. 2401 — 21 พฤษภาคม พ.ศ. 2471) เป็นพระโอรสในพระเจ้าบรมวงศ์เธอ กรมหมื่นวิษณุนาถนิภาธร ประสูติแต่หม่อมบาง และเป็นพระราชนัดดารุ่นใหญ่ในพระบาทสมเด็จพระจอมเกล้าเจ้าอยู่หัว

หม่อมเจ้าปิยะภักดีนาถ ประสูติเมื่อวันที่ 15 มกราคม พ.ศ. 2400 (แบบสากลคือ พ.ศ. 2401) ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว ได้เข้ารับราชการในกระทรวงพระคลังมหาสมบัติ มียศเป็น "มหาอำมาตย์โท" ทรงเริ่มรับราชการตำแหน่งเสมียนเอกกระทรวงพระคลังมหาสมบัติ แล้วเป็นนายเวร ต่อมาเป็นผู้ช่วยตรวจบัญชีกลาง เลขานุการเสนาบดีกระทรวงพระคลังมหาสมบัติ อธิบดีกรมสรรพภาษี อธิบดีกรมเก็บ และตำแหน่งสุดท้ายในราชการคือ ปลัดทูลฉลองกระทรวงพระคลังมหาสมบัติ ในปี พ.ศ. 2460 กราบถวายบังคมออกรับพระราชทานบำนาญ

หม่อมเจ้าปิยะภักดีนาถเป็นคนกลุ่มแรกในสยามที่เลี้ยงกล้วยไม้ ร่วมกับสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระเจ้าบรมวงศ์เธอ กรมหมื่นทิวากรวงษ์ประวัติ และพระวรวงศ์เธอ พระองค์เจ้าพร้อมพงศ์อธิราช

หม่อมเจ้าปิยะภักดีนาถได้รับสมบัติจากพระบิดาคือ พระไภษัชยคุรุ เป็นพระพุทธเจ้าที่พบเฉพาะในนิกายมหายาน ซึ่งมีผู้นับถือมากที่สุดในประเทศจีนและทิเบต องค์พระหล่อด้วยสำริด สร้างขึ้นในศิลปะลพบุรี (ศิลปะแบบเขมรในประเทศไทย) เมื่อราวพุทธศตวรรษที่ 17 – 18 ทำเป็นพระพุทธรูปนาคปรกทรงเครื่อง สวมศิราภรณ์ทรงเทริด ขนาดหน้าตักกว้าง 26 เซนติเมตร สูง 62 เซนติเมตร ต่อมาหม่อมเจ้าปิยะภักดีนาถทรงขายให้กรมศิลปากร ปัจจุบันเก็บรักษาอยู่ที่ห้องลพบุรี พิพิธภัณฑสถานแห่งชาติพระนคร

หม่อมเจ้าปิยะภักดีนาถ มีโอรสเพียงคนเดียว คือ หม่อมราชวงศ์ศิริวรรณ สุประดิษฐ์

หม่อมเจ้าปิยะภักดีนาถ ประชวรโรคชรา ถึงชีพิตักษัยเมื่อวันที่ 21 พฤษภาคม พ.ศ. 2471 สิริชันษา 70 ปี พระราชทานเพลิงศพ ณ วัดเบญจมบพิตรดุสิตวนารามราชวรวิหาร วันที่ 24 พฤษภาคม พ.ศ. 2473

## เครื่องราชอิสริยาภรณ์

## อ้างอิง

http://www.ratchakitcha.soc.go.th/DATA/PDF/2471/D/688.PDF

หมวดหมู่:หม่อมเจ้าชาย
หมวดหมู่:ราชสกุลสุประดิษฐ์
หมวดหมู่:ผู้ได้รับเหรียญรัตนาภรณ์ ม.ป.ร.5
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญ ส.ผ.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ป.ช.
ตำบลป่าแฝก

**ตำบลป่าแฝก** อาจหมายถึง
* ตำบลป่าแฝก อำเภอพรเจริญ จังหวัดบึงกาฬ
* ตำบลป่าแฝก อำเภอแม่ใจ จังหวัดพะเยา
* ตำบลป่าแฝก อำเภอกงไกรลาศ จังหวัดสุโขทัย
เศษหาร

ในวิชาเลขคณิต **เศษหาร** (หรือ **[[การดำเนินการมอดุโล|มอดุลัส]]**) คือค่าที่"เหลืออยู่"หลังจากการดำเนินการการหารกับจำนวนเต็มสองจำนวนที่หารไม่ลงตัว นั่นคือ เมื่อผลลัพธ์ของการหารไม่สามารถเขียนแทนด้วยจำนวนเต็ม
## สำหรับจำนวนธรรมชาติ

ถ้า *a* และ *d* เป็นจำนวนธรรมชาติ โดย *d* ไม่เป็นศูนย์ แล้วสามารถพิสูจน์ได้ว่ามีจำนวนเต็ม *q* และ *r* เพียงคู่เดียวที่ *a* = *qd*&nbsp;+&nbsp;*r* และ 0&nbsp;≤&nbsp;*r*&nbsp;<&nbsp;*d* จำนวน *q* เรียกว่า*[[ผลหาร]]* ในขณะที่ *r* เรียกว่า **เศษ**
ดูหน้าวิธีหารแบบยุคลิดสำหรับการพิสูจน์ผลนี้และขั้นตอนวิธีการหารสำหรับวิธีการคำนวณหาเศษ

หมวดหมู่: การหาร
หมวดหมู่: ทฤษฎีจำนวน
หมวดหมู่: เลขคณิต
มะจ้ำก้อง

**มะจ้ำก้อง** **เหมือด** **กาลังกาสาตัวผู้** หรือ **อ้ายรามใบใหญ่** () เป็นไม้ยืนต้นในวงศ์ Myrsinaceae มีใบเดี่ยว หนา ใบอ่อนสีแดง ดอกช่อ สีแดงสลับขาว ผลกลม สุกแล้วเป็นสีดำ ใบใช้แก้ท้องเสีย เมล็ดแก้ลมพิษ ต้นแก้โรคเรื้อน ในรัฐเปรัก ประเทศมาเลเซีย ใช้ใบต้มรักษาอาการติดเชื้อไวรัส
## อ้างอิง

หมวดหมู่:สมุนไพร
หมวดหมู่:วงศ์ข้าวสารหลวง
โชโพรินโปเช

**โชโพศากยมุนี** (อักษรโรมัน: Jowo Shakyamuni) หรือ **โชโพรินโปเช** () เป็นพุทธประติมาขนาดใหญ่ สร้างขึ้นในศตวรรษที่ 7 ประดิษฐานอยู่ภายในอารามโชคัง ลาซ่า ทิเบต โชโพรินโปเช และพุทธประติมาอีกองค์ คือ โชโพมีเกยอโตเจ (, Jowo Mikyö Dorje) ในวัดราโมเช เป็นสองพระพุทธรูปที่เป็นที่สักการะสูงสุดในทิเบต 

## ประวัติศาสตร์
ตามตำนานของทิเบตว่ากันว่าพระศากยมุนีพุทธเจ้าทนงดำริให้เทวประติมากรสร้างรูปเหมือนของพระองค์เพื่อนำมาประดิษฐานในดินแดนทิเบต พุทธประติมาองค์นี้ต่อมาเป็นสมบัติของกษัตริย์แห่งมคธ ผู้มอบต่อให้กับจักรพรรดิแห่งราชวงศ์ถัง ลูกสาวของคนใกล้ชิดจักรพรรดิคนหนึ่ง เจ้าหญิงเหวินเฉิง ได้อัญเชิญพระรูปไประดิษฐานที่ลาซ่าในฐานะสินสอดแก่กษัตริย์ทิเบตองค์ที่ 33 พระเจ้าซงแจ็นกัมโป ในรัชสมัยของ พระเจ้ามังซงมังแจ็น (649-676) ภายใต้คำขู่ว่าชาวจีนจากราชวงศ์ถังอาจจะรุกรานและขโมยพระรูปนี้ไป เจ้าหญิงเหวินเฉิงได้นำเอาพระรูปโชโพนี้ไปซ่อนในห้องลับใน Tsuglakhang ในอารามราโมเช ต่อมา เจ้าหญิงอีกนางจากจีนจึงได้นำพระรูปกลับขึ้นมา และประดิษฐานไว้ที่อารามโชคังในช่วงหลังปี 710 เป็นต้นมา ที่อารามราโมเชได้มีการอัญเชิญพุทธประติมานามว่าโชโพมีเกยอโตเจ สร้างจากทองสัมฤทธิ์ ว่ากันว่าเป็นพระรูปแสดงพระพุทธเจ้าขณะพระชนมายุ 8 พรรษา และสร้างขึ้นโดยพระวิศวกรรม และอัญเชิญมายังลาซ่าโดยเจ้าหญิง Bhrikuti แห่งเนปาล พระรูปโชโพมิกเยอดอร์เจถูกทำลายเสียหายอย่างหนักโดยยุวชนแดงในสมัยการปฏิวัติวัฒนธรรม อย่างไรก็ตาม ในช่วงการปฏิวัติทางวัฒนธรรม ราวทศวรรษที่ 60 วิหารราโมเชถูกไฟเผลาผลาญ เสียหายไปส่วนหนึ่ง ขณะที่พระพุทธปฏิมาสูญหายไป กระทั่งในปี 1983 มีผู้พบส่วนครึ่งล่างขององค์พระอีกครั้ง กล่าวกันว่าถูกทิ้งไว้ในกองขยะแห่งหนึ่งในกรุงลาซ่า และต่อมาพบครึ่งองค์ส่วนบนที่กรุงปักกิ่ง จึงนำกลับมาซ่อมแซมในปี 1986 แต่ฝีมือซ่อมไม่ละเอียดนัก จึงยังเห็นร่องรอยของความเสียหายอยู่ จนกระทั่งถึงปี 1993 ปัจจุบัน โจโว รินโปเช ได้รับการซ่อมแซมจนงดงามเกือบดังเดิม

ในช่วงศตวรรษที่ 14 จงคาปา ผู้ก่อตั้งนิกายเกลุก หรือนิกายหมวกเหลืองของพุทธศาสนาฝ่ายวัชรยานแบบทิเบต ได้ถวายเครื่องทรงสัมโภคกายแก่พระพุทธปฏิมา ซึ่งแต่ก่อนทรงจีวรธรรมดา ในภาคนิรมานกาย ทั้งนี้ สัมโภคกาย คือ กายละเอียดเป็นทิพย์ภาวะสูงสุดอันดับ 2 รองจากธรรมกาย ตามความเชื่อของพุทธศาสนาฝ่ายมหายาน/วัชรยาน พระพุทธรูปที่ปรากฏพระองค์ในภาคนี้ มักทรงเครื่องทรงอย่างวิจิตรงดงาม ส่วนภาคนิรมานกาย คือภาคที่พระพุทธเจ้าทรงเนรมิตรพระกายเป็นมนุษย์สามัญ มีเกิด แก่ เจ็บ ตายไปตามอนิจลักษณ์

## อ้างอิง

### บรรณานุกรม
*Dorje, Gyume (1999), p. 92. Footprint Tibet Handbook with Bhutan. Footprint Handbooks, Bath, England. ISBN 0-8442-2190-2.
*Tibet (6th edition), p. 104. (2005) Bradley Mayhew and Michael Kohn. Lonely Planet. ISBN 1-74059-523-8.
*History of the Jowo Rinpoche จาก http://jokhang.org/history.html 

หมวดหมู่:พระพุทธรูปในเขตปกครองตนเองทิเบต
หมวดหมู่:ศาสนาพุทธแบบทิเบต
โรงเรียนดาราคาม

**โรงเรียนดาราคาม** () สังกัดสำนักงานเขตพื้นที่การศึกษาประถมศึกษากรุงเทพมหานคร เขต 2 กระทรวงศึกษาธิการ (สพป.กทม.2) ก่อตั้งเมื่อวันที่ 3 กรกฎาคม พ.ศ. 2505 เป็นโรงเรียนในระดับประถมศึกษาโดยเน้นทางด้านวิทยาศาสตร์และคณิตศาสตร์ ตั้งอยู่ใกล้สถาบันส่งเสริมการสอนวิทยาศาสตร์และเทคโนโลยี (สสวท.) และท้องฟ้าจำลองกรุงเทพ ปัจจุบันตั้งอยู่ที่ 932 ถนนสุขุมวิท แขวงพระโขนง เขตคลองเตย กรุงเทพมหานคร 10110

## ประวัติ
**โรงเรียนดาราคาม** เดิมชื่อ "โรงเรียนบ้านกล้วย" เปิดสอนครั้งแรกเมื่อวันที่ 3 กรกฎาคม พ.ศ. 2505 โดยฝากเรียนที่โรงเรียนสายน้ำทิพย์ในช่วงแรก เนื่องจากในขณะนั้นอยู่ในระหว่างการจัดสร้างโรงเรียน มีนักเรียนจำนวน 183 คน ในระดับชั้นประถมศึกษาปีที่ 5 จำนวน 5 ห้อง โดยมีนางอุไร ศรีธวัช ณ อยุธยา รักษาการในตำแหน่งครูใหญ่ของโรงเรียน

ต่อมาได้ย้ายสถานที่ตั้งของโรงเรียนมา ณ บริเวณท้องฟ้าจำลองกรุงเทพ ในวันที่ 3 มกราคม พ.ศ. 2506 และ ม.ล.ปิ่น มาลากุล ซึ่งเป็นรัฐมนตรีว่าการกระทรวงศึกษาธิการในขณะนั้น ได้เปลี่ยนชื่อโรงเรียนเป็น "โรงเรียนดาราคาม" ซึ่งมีความหมายว่า "บ้านดาว" เพื่อให้สอดคล้องกับอาคารบริเวณท้องฟ้าจำลองกรุงเทพ

การเรียนการสอนในช่วงแรกนั้น อยู่ในช่วงรอยต่อของการเปลี่ยนการศึกษาภาคบังคับ จากชั้นประถมศึกษาปีที่ 4 เป็นชั้นประถมศึกษาปีที่ 7 ทางโรงเรียนต้องการให้การเรียนภาควิชาการและการงานพื้นฐานอาชีพเรียนควบคู่กันไป จึงจัดให้มีการเรียนการสอนวิชาพื้นฐานอาชีพด้วย ได้แก่ รำไทย ดนตรีไทย คหกรรม เย็บผ้า ช่างไม้ เกษตร และไฟฟ้า เพื่อให้นักเรียนสามารถนำความรู้เหล่านี้ไปใช้ในการประกอบอาชีพหรือนำไปใช้ในชีวิตประจำวันได้ ปัจจุบันเปิดสอนในระดับชั้นอนุบาลจนถึงระดับประถมศึกษาปีที่ 1-6

## สัญลักษณ์โรงเรียน
ใช้อักษรย่อ 3 ตัว คือ **ส.ร.ค.**                                                                               

**ส.** ย่อมาจาก กรมสามัญศึกษา ซึ่งเดิมโรงเรียนอยู่ในสังกัด

**ร.** ย่อมาจาก ดารา  แปลว่า ดาว, ดวงดาว

**ค.** ย่อมาจาก คาม  แปลว่าบ้าน, หมู่บ้าน

**สีประจำโรงเรียน** ฟ้า-ขาว หมายถึงท้องฟ้าและปุยเมฆ

## บุคคลที่มีชื่อเสียง

*อรรคพันธ์ นะมาตร์ (อ๋อม) - นักร้อง นักแสดง

*สมพร ปรีดามาโนช (ปิง ฟรุตตี้) - นักร้อง

*สโรชา วาทิตตพันธ์ (เต๋า) - นักแสดง

*เอกรัตน์ วงศ์ฉลาด (แด๊กซ์) - นักร้อง
*พงศ์สุข หิรัญพฤกษ์ (หนุ่ย) - พิธีกร , นักจัดรายการ

## แหล่งข้อมูลอื่น

## อ้างอิง

หมวดหมู่:โรงเรียนในเขตคลองเตย
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2505
เจย์ โบธรอยด์

**เจย์ โบธรอยด์** (เกิดเมื่อวันที่ 5 พฤษภาคม ค.ศ. 1982) เป็นอดีตนักฟุตบอลชาวอังกฤษเชื้อสายแคริบเบียน (กายอานา-จาเมกา) โดยเล่นฟุตบอลในตำแหน่งกองหน้า

เจย์ โบธรอยด์ เคยเป็นนักฟุตบอลทีมเยาวชนของอาร์เซนอล ในพรีเมียร์ลีก แต่ไม่เคยขึ้นไปเล่นในทีมชุดใหญ่ และเคยอยู่มาแล้วหลายสโมสรทั้ง โคเวนทรีซิตี,  แบล็กเบิร์นโรเวอส์, ชาร์ลตันแอธเลติก, วุลเวอร์แฮมป์ตันวันเดอเรอส์, สโตกซิตี, คาร์ดิฟฟ์ซิตี, ควีนส์พาร์กเรนเจอส์ และ  เชฟฟิลด์เวนสเดย์  รวมถึงเคยไปเล่นในกัลโช่ เซเรีย อา ในอิตาลีกับเปรูจาด้วย และเคยติดทีมชาติอังกฤษหนึ่งนัดเมื่อปี ค.ศ. 2010 ในนัดกระชับมิตรระหว่างอังกฤษและฝรั่งเศส ก่อนจะย้ายมาเล่นในไทยพรีเมียร์ลีกกับสโมสรฟุตบอลเอสซีจี เมืองทอง ยูไนเต็ด สำหรับชีวิตในประเทศไทย เจ้าตัวชื่นชอบประเทศไทยหลายอย่าง และชอบอาหารไทยที่มีรสชาติเผ็ดหลายอย่าง โดยเฉพาะผัดไทย

ในฤดูกาล 2015 เจย์ โบธรอยด์ ย้ายไปเล่นในญี่ปุ่นกับจูบิโล อิวะตะ ก่อนจะย้ายไปเล่นให้กับคอนซาโดเล ซัปโปะโระในช่วงฤดูร้อนปี 2017

## อ้างอิง

## แหล่งข้อมูลอื่น

*

หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวอังกฤษ
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ชาวอังกฤษในประเทศไทย
หมวดหมู่:นักฟุตบอลทีมชาติอังกฤษ
หมวดหมู่:บุคคลจากลอนดอนโบโรอิสลิงตัน
หมวดหมู่:นักฟุตบอลจากลอนดอน
หมวดหมู่:ชาวอังกฤษเชื้อสายจาเมกา
หมวดหมู่:ชาวอังกฤษเชื้อสายกายอานา
หมวดหมู่:ผู้เล่นสโมสรฟุตบอลคอเวนทรีซิตี
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นสโมสรฟุตบอลชาร์ลตันแอธเลติก
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นสโมสรฟุตบอลคาร์ดิฟฟ์ซิตี
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:ผู้เล่นสโมสรฟุตบอลเชฟฟีลด์เวนส์เดย์
หมวดหมู่:ผู้เล่นจูบิโล อิวาตะ
หมวดหมู่:ผู้เล่นฮกไกโด คอนซาโดเล ซัปโปโระ
หมวดหมู่:นักฟุตบอลชายชาวต่างชาติที่ค้าแข้งในประเทศไทย
ไครเมีย

**ไครเมีย** อาจหมายถึง
* คาบสมุทรไครเมีย คาบสมุทรที่ยื่นเข้าไปในทะเลดำ
* สาธารณรัฐปกครองตนเองไครเมีย เขตการปกครองของยูเครน
* สาธารณรัฐไครเมีย ประเทศที่ตั้งขึ้นจากการรวมสาธารณรัฐปกครองตนเองไครเมียและนครเซวัสโตปอล
* สงครามไครเมีย
ปลาหมอสีไซไพรโครมิส

**ปลาหมอสีไซไพรโครมิส** เป็นสกุลของปลาน้ำจืดขนาดเล็กจำพวกหนึ่ง ในวงศ์ปลาหมอสี (Cichlidae) ใช้ชื่อสกุลว่า *Cyprichromis* (/ไซ-ไพร-โคร-มิส/)

จัดเป็นปลาขนาดเล็ก มีความยาวเต็มที่ประมาณ 5-6 นิ้ว โดยเฉลี่ยประมาณ 3.5 นิ้ว จัดเป็นปลาที่มีนิสัยรักสงบ มีพฤติกรรมอยู่รวมตัวกันเป็นฝูงขนาดใหญ่ตั้งแต่หลักร้อยจนถึงหลักพัน มีรูปร่างเรียวยาว ตากลมโต ปลายปากยาว ตัวผู้มีสีสันที่สดใสสวยงาม มักมีสีต่าง ๆ เช่น ฟ้า, เหลือง, ดำ, ม่วง หรือมีเหลือบสีขาว และมีการพัฒนาการของสีตามช่วงวัย มักอาศัยอยู่ตามโขดหินหรือตามหลีบซอกของวัสดุต่าง ๆ ใต้น้ำ หากินบริเวณกลางน้ำและผิวน้ำ กินอาหารจำพวก แพลงก์ตอนและสัตว์น้ำขนาดเล็กที่ลอยตามกระแสน้ำ

ขณะที่ปลาตัวเมียมีขนาดใหญ่กว่า พฤติกรรมเมื่อผสมพันธุ์ ปลาตัวผู้ที่มีขนาดใหญ่สุดจะเป็นจ่าฝูง จะคอยกางครีบและขับสีออกมาเรียกร้องความสนใจจากตัวเมียภายในฝูง และข่มตัวผู้ตัวอื่น ๆ เมื่อผสมพันธุ์กัน ตัวผู้จะงอตัวและทำปากห่อ เพื่อกระตุ้นให้ตัวเมียปล่อยไข่ออกมา เมื่อไข่ถูกปล่อยออกมา ตัวเมียจะงับน้ำเชื้อจากตัวผู้ที่ปล่อยออกมา ให้ผสมกับไข่ที่อยู่ในปาก จำนวนของไข่ขึ้นอยู่กับขนาดของปลาตัวเมีย โดยมีเส้นผ่าศูนย์กลางประมาณ 0.3 เซนติเมตร จำนวนไข่ในแต่ละครั้งประมาณ 5-25 ฟอง โดยตัวเมียจะอมไข่จนกว่าไข่จะฟักเป็นตัวใช้เวลาประมาณ 18-20 วัน โดยไม่กินอะไรเลย

ปลาในสกุลไซไพรโครมิสนี้พบกระจายพันธุ์ในส่วนต่าง ๆ ของทะเลสาบแทนกันยีกา ในตอนกลางและตะวันออกของทวีปแอฟริกา

นิยมเลี้ยงเป็นปลาสวยงามที่ได้รับความนิยมกันมาอย่างยาวนานแล้ว โดยมีชนิดที่ค้นพบใหม่ ๆ ขึ้นเรื่อย ๆ โดยมีชนิดที่รู้จักกันดีที่สุด คือ ปลาหมอสีเลบโตโซม่า (*C. leptosoma*) 

## ชนิด
* *[[Cyprichromis coloratus]]* 
* *[[Cyprichromis leptosoma]]* 
* *[[Cyprichromis microlepidotus]]* 
* *[[Cyprichromis pavo]] *
* *[[Cyprichromis zonatus]]* 

## อ้างอิง

หมวดหมู่:วงศ์ย่อยปลาหมอสีแอฟริกา
หมวดหมู่:สกุลไซไพรโครมิส
วารสารศาสตร์

**วารสารศาสตร์** () เป็นวิธีการสอบถามและรูปแบบทางวรรณกรรมที่มุ่งให้บริการแก่สาธารณะโดยการเผยแพร่และวิเคราะห์ข่าวและสารสนเทศอื่น การยึดหลักคุณธรรมทางวารสารศาสตร์ยึดหลักความจริง ความเปิดเผยและความเป็นอิสระของบรรณาธิการ สื่อทางวารสารศาสตร์มีได้หลากหลาย ตั้งแต่สิ่งพิมพ์ไปถึงการแพร่สัญญาณทางอิเล็กทรอนิกส์ และตั้งแต่หนังสือพิมพ์ไปจนถึงช่องโทรทัศน์ ตลอดจนเว็บไซต์และเทคโนโลยีดิจิทัล


หมวดหมู่:สื่อมวลชน
แบนดิแคม

**แบนดิแคม**  (; มักเขียนในรูปแบบตัวพิมพ์ใหญ่ทั้งหมดคือ **BANDICAM**) เป็นซอฟต์แวร์บันทึกภาพหน้าจอและบันทึกวิดีโอหน้าจอแบบรหัสปิด (closed-source) เดิมพัฒนาโดย Bandisoft และต่อมาบริหารจัดการโดย Bandicam Company สามารถใช้ถ่ายภาพหน้าจอ หรือบันทึกการเปลี่ยนแปลงบนหน้าจอได้ แบนดิแคมรองรับการใช้งานในภาษาต่างๆ ได้แก่ สเปน, อังกฤษ, ฝรั่งเศส, ตุรกี, อาหรับ, อินโดนีเซีย, โปรตุเกส, รัสเซีย, ญี่ปุ่น, เกาหลี และเยอรมัน

แบนดิแคมประกอบด้วยโหมดหลัก 3 โหมด โหมดแรกคือ โหมดการบันทึกหน้าจอ (Screen Recording) ซึ่งใช้สำหรับการบันทึกพื้นที่บางส่วนบนหน้าจอพีซี โหมดที่สองคือ โหมดการบันทึกเกม (Game Recording) ซึ่งสามารถบันทึกเป้าหมายที่สร้างขึ้นใน DirectX หรือ OpenGL และโหมดสุดท้ายคือ โหมดการบันทึกจากอุปกรณ์ (Device Recording) ซึ่งบันทึกข้อมูลจากเว็บแคมและอุปกรณ์ HDMI

แบนดิแคมจะแสดงจำนวนเฟรมต่อวินาที (FPS) ที่มุมของหน้าจอในขณะที่หน้าต่าง DirectX/OpenGL กำลังทำงานอยู่ เมื่อตัวเลข FPS แสดงเป็นสีเขียว หมายความว่าโปรแกรมพร้อมสำหรับการบันทึก และเมื่อเริ่มบันทึก ตัวเลข FPS จะเปลี่ยนเป็นสีแดง ตัวเลข FPS จะไม่แสดงเมื่อโปรแกรมกำลังบันทึกในโหมด Screen Recording ซอฟต์แวร์นี้รองรับอัตราเฟรมสูงสุดที่ 480 FPS

แบนดิแคมเป็นซอฟต์แวร์ประเภทแชร์แวร์ (Shareware) ซึ่งหมายความว่าสามารถทดลองใช้งานได้ฟรีโดยมีข้อจำกัดด้านฟังก์ชัน (มักเรียกว่า คริปเปิลแวร์) เวอร์ชันฟรีของแบนดิแคมจะใส่ชื่อโปรแกรมเป็นลายน้ำดิจิทัลไว้ที่ด้านบนของทุกวิดีโอที่บันทึก และจำกัดความยาวของวิดีโอไว้ที่ 10 นาทีต่อไฟล์ อย่างไรก็ตาม ผู้ใช้สามารถปรับขอบหน้าจอด้วยวิดีโอเพื่อให้ลายน้ำอยู่นอกพื้นที่การแสดงผลของวิดีโอได้

วิดีโอที่สร้างขึ้นสามารถบันทึกในรูปแบบไฟล์ AVI หรือ MP4 นอกจากนี้ยังสามารถถ่ายภาพหน้าจอและบันทึกเป็นไฟล์ BMP, PNG หรือ JPG ได้ แบนดิแคมยังมีโหมดการบันทึกแบบเติมข้อมูลอัตโนมัติ (autocomplete) ซึ่งสามารถจำกัดกระบวนการบันทึกวิดีโอตามขนาดไฟล์หรือค่าเวลาที่กำหนดได้

ซอฟต์แวร์รองรับการเร่งความเร็วด้วยฮาร์ดแวร์ผ่านทาง Nvidia NVENC AV1/HEVC/H.264, CUDA, AMD APP AV1/HEVC/H.264 และ Intel Quick Sync Video AV1/HEVC/H.264

## ประสิทธิภาพระหว่างแบบฟรีและแบบซื้อ

## อ้างอิง

หมวดหมู่:ซอฟต์แวร์
หมวดหมู่:สิ่งประดิษฐ์ของประเทศเกาหลีใต้
หมวดหมู่:ซอฟต์แวร์กรรมสิทธิ์
หมวดหมู่:ซอฟต์แวร์ในปี พ.ศ. 2552
คลองด่าน

**คลองด่าน** อาจหมายถึง
* คลองด่าน (กรุงเทพมหานคร)
* คลองด่าน (จังหวัดระนอง)
* คลองด่าน (จังหวัดสุโขทัย)
* คลองด่าน (จังหวัดสมุทรปราการ)
* คลองด่าน (จังหวัดสมุทรสงคราม)
* ตำบลคลองด่าน อำเภอบางบ่อ จังหวัดสมุทรปราการ
* คดีคลองด่าน
วันชัย ทัพวิเศษ

**จ่าสิบเอกวันชัย ทัพวิเศษ**  เป็นนักกีฬาวอลเลย์บอลชายทีมชาติไทย สังกัดสโมสรวอลเลย์บอลนครราชสีมา แต่ว่าปัจจุบันได้ประกาศอำลาการเล่นให้ทีมชาติ หลังจากเสร็จสิ้นการแข่งขันกีฬาซีเกมส์ ครั้งที่ 27 ที่ประเทศเมียนมาร์ หลังจากที่รับใช้ทีมชาติไทยมากว่า 10 ปี

## ประวัติ
วันชัย ทัพวิเศษ เป็นชาวจังหวัดขอนแก่นโดยกำเนิด จากนั้นไปศึกษาต่อที่โรงเรียนขามทะเลสอที่จังหวัดนครราชสีมา โดยมีผู้ฝึกสอนคนแรกคือ โค้ชทวี มาเบ้า เกมแรกที่เคยลงแข่งขันอย่างเป็นทางการคือการแข่งขันของกรมพละศึกษา และได้รับอันดับ 2 ในนามโรงเรียนขามทะเลสอ 
นักกีฬาต้นแบบของวันชัย คือ ศิวโรจน์ โกฎหอม นักกีฬารุ่นพี่โรงเรียนขามทะเลสอ จากนั้นวันชัยเข้ามาติดในนามทีมชาติครั้งแรกคือทีมนักเรียนไทย ไปแข่งที่อินโดนีเซีย ตั้งแต่นั้นก็ติดทีมชาติมาโดยตลอด 

ในปี 2556 หลังจากที่เสร็จสิ้นการแข่งขันกีฬาซีเกมส์ ครั้งที่ 27 ที่ประเทศเมียนมาร์  "แนบ" ได้ขออำลาทีมชาติ หลังจากที่รับใช้ทีมชาติไทยมากว่า 10 ปี เจ้าตัวได้ให้สัมภาษณ์ในการอำลาทีมชาติในครั้งนี้ว่า "ได้ตัดสินใจไว้ก่อนหน้านี้แล้วว่าจะขอลาทีมชาติ เพราะผมเองก็เล่นมาค่อนข้างนานกับทีมชาติ ตอนนี้เลยอยากจะขอแบ่งเวลาให้กับครอบครัวบ้าง เพราะที่ผ่านมาก็แทบจะไม่มีเวลาให้เลย และที่สำคัญอยากจะให้โอกาสน้อง ๆ หลายคนที่กำลังพัฒนาขึ้นมาได้รับโอกาสต่อจากผม"

## อ้างอิง

หมวดหมู่:นักวอลเลย์บอลชายชาวไทย
หมวดหมู่:บุคคลจากโรงเรียนขามทะเลสอวิทยา
หมวดหมู่:บุคคลจากมหาวิทยาลัยรัตนบัณฑิต
บาติกแอร์ มาเลเซีย

**บาติกแอร์ มาเลเซีย** () หรือชื่อเดิม **มาลินโดแอร์** () เป็นสายการบินราคาประหยัดสัญชาติมาเลเซีย โดยมีฐานการบินที่กัวลาลัมเปอร์ และมีสำนักงานในเปตาลิงจายา สายการบินเป็นการร่วมทุนระหว่างอุตสาหกรรมการบินและกลาโหมแห่งชาติมาเลเซีย (NADI) (ร้อยละ 51) และสายการบินไลออนแอร์ของอินโดนีเซีย (ร้อยละ 49) โดยชื่อแรกของสายการบินมาลินโดนั้นเป็นการรวมชื่อประเทศของสองประเทศรวมกันคือ: ***มาเล'''เซีย'' และ ***อินโด*'นีเซีย* สายการบินมาลินโดแอร์เปิดให้บริการเมื่อวันที่ 1 พฤษภาคม ค.ศ. 2013 โดยต่อมาได้เปิดให้บริการที่อาคาร 2 ในตอนเริ่มเปิดให้บริการนั้นเน้นเที่ยวบินภายในประเทศเป็นหลัก

## จุดหมายปลายทาง

### ข้อตกลงการบินร่วม
บาติกแอร์ มาเลเซียได้ทำข้อตกลงการบินร่วมกับสายการบินดังต่อไปนี้:

* บาติกแอร์
* เตอร์กิชแอร์ไลน์

### ข้อตกลงระหว่างสายการบิน
บาติกแอร์ มาเลเซียได้ทำข้อตกลงกับสายการบินดังต่อไปนี้:

* ออล นิปปอน แอร์เวย์
* สายการบินเอทิฮัด
* โอมานแอร์
* ปากีสถานอินเตอร์แนชนัลแอร์ไลน์
* กาตาร์แอร์เวย์
* เตอร์กิชแอร์ไลน์
* เซียะเหมินแอร์ไลน์

## ฝูงบิน
[thumb|[แอร์บัส เอ330|แอร์บัส เอ330-300]]
[thumb|[โบอิง 737 แมกซ์|โบอิง 737 แมกซ์ 8]]
ณ เดือนมกราคม ค.ศ. 2026 บาติกแอร์ มาเลเซียมีเครื่องบินประจำการในฝูงบินดังนี้:

บาติกแอร์ มาเลเซียมีอายุฝูงบินเฉลี่ย 7.7 ปี

## อุบัติเหตุและอุบัติการณ์
* 14 เมษายน ค.ศ. 2018 – โบอิง 737-900อีอาร์ ของมาลินโดแอร์ที่เดินทางจากท่าอากาศยานนานาชาติตริภูวัน ที่เมืองกาฐมาณฑุ ประเทศเนปาล กลับไปยังกัวลาร์ลัมเปอร์ ประเทศมาเลเซีย ได้ไถลออกนอกทางวิ่งหลังจากการยกเลิกการขึ้นบิน เครื่องบินได้ไถลไปไกลกว่า 75 เมตร (250 ฟุต) จากพื้นที่ทางวิ่ง ไม่มีผู้บาดเจ็บหรือเสียชีวิตจากเหตุการณ์นี้ เครื่องบินที่เกิดเหตุได้รับความเสียหายเพียงเล็กน้อย และสนามบินต้องปิดทำการเป็นเวลา 12 ชั่วโมงเพื่อทำการขนย้ายเครื่องบินออกจากที่เกิดเหตุ สาเหตุของการยกเลิกการขึ้นบินคือสัญญาณเตือนที่ดังขึ้นในห้องนักบิน
* 20 มิถุนายน ค.ศ. 2019 – มาลินโดแอร์ เที่ยวบินที่ 301 ใช้เครื่องบินโบอิง 737-8GP(WL) เครื่องบินได้เบี่ยงออกนอกทางวิ่งขณะขึ้นบินจากบันดุง ไม่มีผู้บาดเจ็บหรือเสียชีวิตจากเหตุการณ์นี้

## อ้างอิง

## แหล่งข้อมูลอื่น
* 

หมวดหมู่:สายการบินสัญชาติมาเลเซีย
วิศวกรรมนาโน

วิศวกรรมนาโน (Nanoengineering) หรือวิศวกรรมวัสดุนาโน ศึกษาเกี่ยวกับนาโนเทคโนโลยีในการนำความรู้ไปประยุกต์เพื่อพัฒนาและปรับปรุงคุณสมบัติวัสดุเดิมให้เหมาะสมกับการนำไปใช้งาน เช่น โละหะ พลาสติก เซรามิก  นาโนเทคโนโลยี ที่เกี่ยวข้องกับนวัตกรรมระดับอะตอม ศึกษาและสังเคราะห์สสารในระดับนาโน (10-9) โดยพื้นฐานศาสตร์ที่สำคัญมาก คือ เคมี และฟิสิกส์ โดยเฉพาะเคมีเชิงฟิสิกส์  กลศาสตร์ควอนตัม

แบ่งย่อยเป็น 3 สาขา
-สาขานาโนอิเล็กทรอนิกส์
-สาขานาโนเทคโนโลยีชีวภาพ 
-สาขาวัสดุนาโน

หมวดหมู่:นาโนเทคโนโลยี
มูอา

บริเวณที่ฝังพระบรมศพของพระเจ้าเลาฟิลิตองงา ตูอีโตงาพระองค์สุดท้าย|thumbnail|200px
**มูอา** () เป็นหนึ่งในศูนย์กลางของวัฒนธรรมแลพีตาในตองงา เมื่อเวลา 2,000 ปีผ่านมาแล้ว และในระยะเวลาต่อมามูอาได้กลายมาเป็นศูนย์กลางการปกครองของจักรวรรดิตูอีโตงา หลังจากการแบ่งอำนาจของตูอีโตงาสู่ราชวงศ์อื่น ๆ มูอาจึงทำหน้าที่เป็นเพียงแค่เมืองหลวงของกษัตริย์ตูอีโตงาเท่านั้น ซึ่งไม่มีพระราชอำนาจทางการเมืองใดๆและมีบทบาทเพียงทางด้านพิธีการเท่านั้น
## อ้างอิง

หมวดหมู่:สถานที่ที่มีประชากรในประเทศตองงา
หมวดหมู่:ประวัติศาสตร์ตองงา
หมวดหมู่:เมืองหลวงเก่า
ประธานาธิบดีสหภาพโซเวียต

**ประธานาธิบดีสหภาพโซเวียต** () หรือชื่ออย่างเป็นทางการว่า **ประธานาธิบดีแห่งสหภาพสาธารณรัฐสังคมนิยมโซเวียต** () เป็นประมุขแห่งรัฐของสหภาพโซเวียตตั้งแต่วันที่ 15 มีนาคม พ.ศ. 2533 ถึง 25 ธันวาคม พ.ศ. 2534 มีฮาอิล กอร์บาชอฟเป็นบุคคลเดียวที่ดำรงตำแหน่งดังกล่าว นอกจากนี้กอร์บาชอฟยังเป็นเลขาธิการพรรคคอมมิวนิสต์สหภาพโซเวียตระหว่างเดือนมีนาคม พ.ศ. 2528 ถึงเดือนสิงหาคม พ.ศ. 2534 เขาได้รับส่วนแบ่งอำนาจเพิ่มขึ้นจากตำแหน่งประธานาธิบดีกระทั่งเขาลาออกหลังความพยายามรัฐประหารในโซเวียตเมื่อปี พ.ศ. 2534 

ตำแหน่งประธานาธิบดีเป็นตำแหน่งบริหาร โดยยึดตามระบบประธานาธิบดีของสหรัฐอเมริกาและฝรั่งเศสผสมกัน

ก่อนหน้าการสถาปนาตำแหน่งประธานาธิบดี ประมุขแห่งรัฐสหภาพโซเวียตโดยนิตินัยคือ ประธานคณะผู้บริหารสูงสุดแห่งสภาโซเวียตสูงสุด (Chairman of the Presidium of the Supreme Soviet) ซึ่งสื่อนอกโซเวียตมักเรียกว่า "ประธานาธิบดี" ทว่าเกือบระยะเวลาของสหภาพโซเวียต อำนาจการเมืองฝ่ายบริหารที่มีผลทั้งหมดอยู่ในมือของเลขาธิการพรรคคอมมิวนิสต์สหภาพโซเวียต โดยประธานคณะผู้บริหารสูงสุดใช้อำนาจในหน้าที่เชิงสัญลักษณ์และแต่ในนามเป็นส่วนมาก เลขาธิการพรรคสี่คนสุดท้ายตั้งแต่ปี พ.ศ. 2520 เลโอนิด เบรจเนฟ, ยูรี อันโดรปอฟ, คอนสตันติน เชียร์เนนโคและกอร์บาชอฟดำรงตำแหน่งเป็นประมุขแห่งรัฐโดยนิตินัยร่วมกับเลขาธิการพรรคระหว่างสมัยดำรงตำแหน่งด้วย  

เดิมประธานาธิบดีมาจากการเลือกตั้งโดยสมัชชาใหญ่ผู้แทนประชาชน (Congress of People's Deputies) และประธานาธิบดีเป็นประธานของสภาดังกล่าวโดยตำแหน่ง ทว่าการเลือกตั้งครั้งถัดมาทั้งหมดมาจากการเลือกตั้งโดยตรงจากประชาชน

รองประธานาธิบดีสหภาพโซเวียต คือ เกนนาดี ยานาเยฟ ผู้ยึดอำนาจกอร์บาชอฟเป็นประธานาธิบดีในความพยายามรัฐประหารปี พ.ศ. 2534 เป็นคณะกรรมาธิการสถานการณ์ฉุกเฉินแห่งรัฐ (State Committee of the State of Emergency)

## รายนาม

## ดูเพิ่ม
* รายนามประมุขแห่งรัฐสหภาพโซเวียต
* นายกรัฐมนตรีสหภาพโซเวียต
* เลขาธิการพรรคคอมมิวนิสต์แห่งสหภาพโซเวียต
* ผู้นำสหภาพโซเวียต

## อ้างอิง

หมวดหมู่:มีฮาอิล กอร์บาชอฟ
หมวดหมู่:การปกครองของสหภาพโซเวียต
หมวดหมู่:ผู้นำรัสเซีย
หมวดหมู่:ประมุขแห่งรัฐสหภาพโซเวียต
หมวดหมู่:รัฐบาลสหภาพโซเวียต
สหภาพโซเวียต
สหภาพโซเวียต
โชคอนันต์ อังสกุลอาภรณ์

**โชคอนันต์ อังสกุลอาภรณ์** หรือชื่อเดิม **อำนาจ อังสกุลอาภรณ์** (31 มีนาคม พ.ศ. 2506 – ) เป็นผู้ฝึกสอนทั้งวิชากระบี่กระบองและมวยไทย ซึ่งประสบความสำเร็จในการแข่งขันหลายเวทีร่วมหลายสมัยติดต่อกัน นอกจากนี้ เขายังดำรงตำแหน่งกรรมการกิจกรรมสมาคมโหรแห่งประเทศไทยในพระบรมราชูปถัมภ์ โดยได้รับการยกย่องให้เป็นโหรที่มีชื่อเสียงและเป็นที่รู้จักในนาม "โหรทิพย์เนตร" โดยเป็นผู้ให้คำทำนายในหลากหลายวงการ เป็นผู้รอบรู้ทั้งด้านธุรกิจ สังคม วัฒนธรรมและการเมือง

## ประวัติ
โชคอนันต์ อังสกุลอาภรณ์ เดิมมีความปรารถนาที่จะเป็นทหาร เนื่องด้วยมีความประทับใจต่อบรรพบุรุษที่ได้ทำหน้าที่รับใช้ชาติ ครั้นเมื่อเข้าศึกษาโรงเรียนพณิชยการราชดำเนิน ได้มีการเปิดสอนกระบี่กระบอง เขาจึงได้เข้าสมัครเรียน โดยมีครูวิชิต ชี้เชิญ เป็นผู้ฝึกสอนคนแรก จากนั้น เขาก็ได้มีส่วนช่วยครูฝึกไปตามที่ต่าง ๆ และเก็บเกี่ยวประสบการณ์ กระทั่งสำเร็จการศึกษาระดับประกาศนียบัตรวิชาชีพชั้นสูง ในปี พ.ศ. 2526 ก็ได้มาเป็นผู้ฝึกสอนกระบี่กระบองที่โรงเรียนพณิชยการ และพานักเรียนเข้าแข่งขันจนได้แชมป์ตลอดช่วงระยะเวลา 22 ปี

โชคอนันต์ สำเร็จการศึกษาระดับปริญญาตรีจากคณะศึกษาศาสตร์ มหาวิทยาลัยศรีนครินทรวิโรฒ รวมถึงได้รับประกาศนียบัตรบัณฑิต สาขามวยไทย จากมหาวิทยาลัยราชภัฏหมู่บ้านจอมบึง โดยได้เป็นผู้ศึกษาวิชามวยไทย และนำความรู้ถ่ายทอดแก่เยาวชน ตลอดจนสร้างผู้ฝึกสอนใหม่ ๆ ขึ้นมา เพื่อถ่ายทอดวิชาเหล่านี้มิให้สูญหาย และเขายังชี้ให้เห็นประโยชน์ของการเรียนกระบี่กระบอง ที่สามารถนำไปต่อยอดสู่กีฬาชนิดอื่นได้ ซึ่งปัจจุบันหาผู้เชี่ยวชาญด้านกระบี่กระบองได้ค่อนข้างยาก และมีอยู่เพียงไม่ถึง 10 คนในประเทศไทย

พ.ศ. 2551 โชคอนันต์ ซึ่งดำรงตำแหน่งกรรมการกิจกรรมสมาคมโหรแห่งประเทศไทยในพระบรมราชูปถัมภ์ ได้เคยทำนายโอกาสในการเป็นนายกรัฐมนตรีของอภิสิทธิ์ เวชชาชีวะ โดยกล่าวว่ามีลักษณะคล้ายกับดวงเมืองทางโหราศาสตร์

พ.ศ. 2554 โชคอนันต์ อังสกุลอาภรณ์ ได้รับการแต่งตั้งให้เป็นอาจารย์พิเศษสอนวิชากระบี่กระบอง ให้แก่นักศึกษาของมหาวิทยาลัยราชภัฏพระนคร และอีกหลากหลายสถาบันการศึกษาทั่วประเทศไทย

## ความสำเร็จในฐานะผู้ฝึกสอน
### กระบี่กระบอง
* 16px กีฬานักเรียนกรมพลศึกษา พ.ศ. 2527–2547
* 16px แชมป์ ประเทศไทย พ.ศ. 2535, 2538 และ 2541
* 16px แชมป์ กระบี่-กระบอง กรุงเทพมหานคร พ.ศ. 2536
* 16px ชนะเลิศ กระบี่กระบอง (อาวุธจริง) งานลอยโคมเฉลิมพระเกียรติสมเด็จพระเจ้าตากสินมหาราช ที่พัทยา พ.ศ. 2536
* 16px ชนะเลิศ กระบี่-กระบอง ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จัดโดยสมาคมกีฬาไทยแห่งประเทศไทย ในพระบรมราชูปถัมภ์ พ.ศ. 2542–2548
* 16px ชนะเลิศกีฬาพื้นบ้าน ของการท่องเที่ยวแห่งประเทศไทย

## อ้างอิง

## แหล่งข้อมูลอื่น
* 
* สำนักดาบเอกลักษณ์ไทย

หมวดหมู่:ครูชาวไทย
หมวดหมู่:ผู้ฝึกสอนกระบี่กระบอง
หมวดหมู่:ผู้ฝึกสอนมวยไทย
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากมหาวิทยาลัยราชภัฏหมู่บ้านจอมบึง
หมวดหมู่:บุคคลจากมหาวิทยาลัยราชภัฏพระนคร
หมวดหมู่:นักโหราศาสตร์
หมวดหมู่:บุคคลจากอำเภอโพธาราม
หมวดหมู่:ผู้ฝึกศิลปะการต่อสู้จากจังหวัดราชบุรี
2014 แอลพีจีเอทัวร์

**2014 แอลพีจีเอทัวร์** เป็นฤดูกาลการแข่งขันกอล์ฟของสตรีจากทั่วโลก โดยในปีนี้เริ่มต้นฤดูกาลที่ประเทศบาฮามาส ในวันที่ 23 มกราคม และจะสิ้นสุดฤดูกาลในวันที่ 23 พฤศจิกายน ที่เมืองออร์แลนโด รัฐฟลอริดา ประเทศสหรัฐอเมริกา

ในฤดูกาลนี้ สิ่งสำคัญที่ถูกเพิ่มเข้ามาได้แก่ รายการแข่งขันรูปแบบทีมรายการใหม่ ชื่อว่า "เดอะ อินเตอร์เนชันแนล คราวน์" (The International Crown) ซึ่งจะจัดขึ้นปีเว้นปี สลับกับรายการ "โซลเฮม คัพ" (Solheim Cup) โดยรายการนี้จะแข่งขันในรูปแบบทีม 4 คน ตัวแทนจาก 8 ประเทศ แข่งขันกันทั้งหมด 4 วัน เล่นแบบนับหลุม (Match Play) ซึ่ง 8 ประเทศที่จะถูกคัดเลือกมานั้น จะคัดเลือกมาจากประเทศที่มีผู้เล่น 4 คนที่มีอันดับโลกสูงที่สุดของการจัดอันดับนักกอล์ฟสตรีโลก (Women's World Golf Rankings) ส่วนผู้เล่นที่จะมาเป็นตัวแทนประเทศนั้นจะดูจากอันดับโลกก่อนการแข่งขันรายการ คราฟท์ นาบิสโก แชมป์เปียนชิพ ในปีนั้นๆ

การคัดเลือกผู้เล่นสำหรับรายการสุดท้ายของปี ซีเอ็มอี กรุป ทัวร์ แชมป์เปียนชิพ (CME Group Tour Championship) มีการเปลี่ยนแปลงจากปีที่ผ่านมา โดยจากเดิมผู้เล่น 3 อันดับแรกของแต่ละรายการจะถูกคัดเลือกให้ได้เล่นในรายการสุดท้าย แต่ในปีนี้จะเปลี่ยนเป็นการสะสมคะแนน เรียกว่า "Race to the CME Globe" เฉพาะผู้เล่นที่เป็นสมาชิกของแอลพีจีเอเท่านั้นที่จะได้รับคะแนน ผู้เล่น 72 คนที่มีคะแนนสูงสุดจะได้ผ่านเข้าไปเล่นในรายการนี้ (ในกรณีของผู้ชนะทุกรายการแข่งขันในฤดูกาล จะได้รับสิทธิ์ในการเข้าแข่งขันรายการนี้เช่นกัน ไม่ว่าจะเป็นสมาชิกของแอลพีจีเอหรือไม่ และไม่ว่าจะมีคะแนนเป็นอันดับที่เท่าไรก็ตาม รูปแบบการแข่งขันของรายการนี้มีลักษณะคล้ายกับรายการ เฟดเอ็กซ์ คัพ ของพีจีเอทัวร์

## ตารางการแข่งขันและผลการแข่งขัน
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบัน (นับเฉพาะรายการที่เป็นทางการของแอลพีจีเอทัวร์เท่านั้น)

*รายการแข่งขันที่แสดงเป็น **ตัวหนา** หมายถึงรายการเมเจอร์
* ฮโย จู คิม และ คยู-จอง แบค ชนะการแข่งขันในตอนที่ยังไม่ได้เป็นสมาชิกของแอลพีจีเอทัวร์

## สถิติประจำฤดูกาล
**ผู้นำอันดับเงินรางวัล**

''ดูอันดับทั้งหมด'' 

**ผู้นำอันดับคะแนนเฉลี่ย**

''ดูอันดับทั้งหมด'' 

## รางวัลประจำปี
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
***รางวัลผู้เล่นยอดเยี่ยมแห่งปี** มอบให้กับผู้เล่นที่ทำคะแนนสะสมตลอดทั้งปีได้สูงที่สุด
**ชนะเลิศ:  สเตซี ลูอิส  รองชนะเลิศ:  อินบี ปาร์ค

***รางวัลถ้วยโทรฟี่** มอบให้ผู้เล่นที่ทำสกอร์เฉลี่ยต่ำที่สุดในปีนั้น
**ชนะเลิศ:  สเตซี ลูอิส  รองชนะเลิศ:  อินบี ปาร์ค

***รางวัลผู้เล่นหน้าใหม่ยอดเยี่ยมแห่งปี** มอบให้ผู้เล่นหน้าใหม่ที่ทำคะแนนสะสมตลอดทั้งปีได้สูงที่สุด
**ชนะเลิศ:  ลิเดีย โค  รองชนะเลิศ:  มิริม ลี

## อ้างอิง

## แหล่งข้อมูลอื่น
*เว็บไซต์ทางการ

หมวดหมู่:แอลพีจีเอ
สะพานมิตรภาพน้ำเหือง

**สะพานมิตรภาพน้ำเหือง** () () เป็นสะพานข้ามแม่น้ำเหือง เชื่อมระหว่างตำบลท่าลี่ อำเภอท่าลี่ จังหวัดเลย กับแก่นท้าว แขวงไชยบุรี ประเทศลาว เป็นสะพานคอนกรีต 1 ช่องจราจร ยาว 110 เมตร กว้าง 9 เมตร

ได้รับการอนุมัติจากคณะรัฐมนตรีมีมติให้ก่อสร้างเมื่อวันที่ 18 พฤศจิกายน พ.ศ. 2546 พร้อมกับการสร้างด่านศุลกากรแห่งใหม่ประจำสะพานแห่งนี้

## ทางหลวงแผ่นดินหมายเลข 2480
**ทางหลวงแผ่นดินหมายเลข 2480 สายทางเข้าสะพานมิตรภาพน้ำเหือง** เป็นถนนสายหลักที่เชื่อมต่อกับสะพานมิตรภาพน้ำเหือง เริ่มต้นจากบริเวณแยกทางหลวงแผ่นดินหมายเลข 2195 ในตำบลท่าลี่ อำเภอท่าลี่ จังหวัดเลย ไปสิ้นสุดที่บริเวณประตูทางเข้าจุดผ่านแดนถาวรสะพานมิตรภาพแม่น้ำเหือง แล้วจากนั้นข้ามสะพานมิตรภาพน้ำเหือง ที่บ้านนากระเซ็ง แล้วไปเชื่อมต่อกับถนนหมายเลข 4 ในฝั่งลาว เดิมเป็นส่วนหนึ่งของทางหลวงแผ่นดินหมายเลข 2195

## ดูเพิ่ม

* จุดผ่านแดนถาวรสะพานมิตรภาพแม่น้ำเหือง

## อ้างอิง


 

มิตรภาพน้ำเหือง
มิตรภาพน้ำเหือง
มิตรภาพน้ำเหือง
มิตรภาพน้ำเหือง
มิตรภาพน้ำเหือง
มิตรภาพน้ำเหือง
หมวดหมู่:อำเภอท่าลี่
หมวดหมู่:สิ่งก่อสร้างในแขวงไชยบุรี
โพธิจิต

**โพธิจิต** (;  *ผูถีซิน*) หมายถึง จิตที่มุ่งต่อการตรัสรู้เพื่อประโยชน์แก่สัตวโลก คำว่า **โพธิจิต** เป็นคำสมาส จากคำว่า *โพธิ* (การตรัสรู้) + *จิต* ดังนั้น โพธิจิต จึงแปลว่า จิตแห่งการตรัสรู้

แนวคิดเรื่องโพธิจิตปรากฏในหลายคัมภีร์ของฝ่ายมหายาน เช่น วิมลกีรตินิรเทศสูตร มหาปรัชญาปารมิตาศาสตร์ มหาไวโรจนสูตร เป็นต้น โดยแต่ละคัมภีร์แสดงนัยของโพธิจิตแตกต่างกันไป เมื่อนิกายมหายานแพร่ไปถึงประเทศจีน พระเถราจารย์ชาวจีนหลายรูปได้แต่งคัมภีร์ขยายความแนวคิดโพธิจิตต่อไปอีกจนแพร่หลาย จนกลายเป็นแนวคิดสำคัญอย่างหนึ่งของนิกายมหายานจวบจนปัจจุบัน

## ความเชื่อ
แม้แต่ละคัมภีร์และแต่ละนิกายจะอธิบายโพธิจิตแตกต่างกันไป โดยทั่วไปมีความเข้าใจโดยพื้นฐานว่าสัตวโลกทั้งหลายมีพุทธภาวะอยู่ในตัว ซึ่งเป็นศักยภาพที่ทำให้สรรพสัตว์ทั้งหลายสามารถพัฒนาจิตของตนไปสู่การตรัสรู้ได้ ถือเป็นจิตพระโพธิสัตว์ที่มุ่งเน้นความเสียสละ มีความกรุณา อุทิศตนเพื่อประโยชน์ของผู้อื่น  

## อ้างอิง

หมวดหมู่:หลักธรรมของศาสนาพุทธ
รายชื่อรายการการ์ตูนโทรทัศน์ไทย

"*[[สุดสาคร]]*" โดย ปยุต เงากระจ่าง เป็นการ์ตูนแอนิเมชันเรื่องแรกของไทยและออกฉายครั้งแรกเมื่อวันที่ 13 เมษายน พ.ศ. 2522 เป็นจุดเริ่มต้นของวงการอุตสาหกรรมการ์ตูนไทย ซึ่งโดยส่วนใหญ่อุตสาหกรรมการผลิตภาพยนตร์การ์ตูนในสมัยนั้นก็ยังติดขัดในเรื่องงบประมาณ ส่วนใหญ่การ์ตูนนำเข้าจากต่างประเทศมาฉายเป็นตอน ๆ ซึ่งมีต้นทุนถูกกว่า

จนกระทั่งในยุคต่อมา บริษัท กันตนา กรุ๊ป จำกัด ได้ร่วมงานกับ บริษัท โทเอแอนิเมชัน จำกัด จากประเทศญี่ปุ่น ในการร่วมผลิตการ์ตูน 2 มิติ เช่น *[[เซนต์เซย์ย่า]]*, *[[ดราก้อนบอล Z]]*, *[[เซเลอร์มูน]] (ภาค R)* ฯลฯ ซึ่งก็เป็นส่วนหนึ่งของจุดเริ่มต้นของสายงานธุรกิจอุตสาหกรรมผลิตภาพยนตร์การ์ตูนในประเทศไทย

และแล้วเมื่อในปี พ.ศ. 2543 สถานีวิทยุโทรทัศน์ไทยทีวีสีช่อง 3 เปิดตัวรายการการ์ตูนไทยเรื่องแรก ***[[ปลาบู่ทอง (การ์ตูนโทรทัศน์)|ปลาบู่ทอง]]*** ซึ่งเป็นเรื่องราวนิทานพื้นบ้านที่ถูกนำมาแปลงเป็นบทละครโทรทัศน์ ภาพยนตร์ หลายต่อหลายครั้ง ซึ่งก็ได้ดัดแปลงมาเป็นการ์ตูนทางโทรทัศน์ โดยการผลิตของ บริษัท บรอดคาซท์ ไทย เทเลวิชั่น จำกัด ซึ่งได้รับการตอบรับเป็นอย่างดีจากผู้ชมทั้งเด็กและผู้ใหญ่ ทำให้วงการการ์ตูนไทยสั่นสะเทือนขึ้นอีกครั้ง ภายหลังก็ได้มีการ์ตูนแอนิมชันเกิดขึ้นตามอีกมากมาย ทั้งภาพยนตร์การ์ตูนออกฉายในโรงภาพยนตร์ และการ์ตูนทางโทรทัศน์ มีทั้งแบบ 2 มิติ และ 3 มิติ อาทิเช่น *[[ปังปอนด์]]* (วิธิตา แอนิเมชั่น), *[[ก้านกล้วย]]* (กันตนา), *[[ยักษ์ (ภาพยนตร์)|ยักษ์]]* (เวิร์คพอยท์), *[[จ๊ะ ทิง จา]]* (แฟนตาซีทาวน์), *[[เชลล์ดอน]] หอยกู้โลก* (เชลล์ฮัท เอ็นเทอร์เทนเม้นท์), *[[เบิร์ดแลนด์ แดนมหัศจรรย์]]* (จีเอ็มเอ็ม แกรมมี่), *[[ชุมชนนิมนต์ยิ้ม]]* (โฮมรัน เอ็นเทอร์เทนเมนท์) ฯลฯ 
โกร

## รายชื่อภาพยนตร์การ์ตูนโทรทัศน์ของไทย

## อ้างอิง
* Retro Anime on Thai Free TV ''kartoon-discovery.com''
* ราชบัณฑิตฯ ส่งการ์ตูน รู้รักสำนวนไทย ลงจอช่อง 7
*  การ์ตูนที่ประทับใจผู้ชมของบรอดคาซท์ฯ
* ซีรีส์การ์ตูน ทั้งหมดของวิธิตา แอนิเมชัน

หมวดหมู่:การ์ตูนไทย

หมวดหมู่:รายชื่อรายการโทรทัศน์ไทย
ลิขิตชีวิตเหนือกาลเวลา

**ลิขิตชีวิตเหนือกาลเวลา** () เป็นภาพยนตร์แนวดราม่า กำกับโดยสตีเฟ่น ดัลดรี นำแสดงโดย เมอรีล สตรีป, นิโคล คิดแมน, จูลีแอนน์ มัวร์ และ เอ็ด แฮร์ริส ดัดแปลงบทโดย เดวิด แฮร์ ดัดแปลงมาจากหนังสือ เรื่อง The Hours ในปี 1999 และได้รับรางวัลพูลิตเซอร์ เขียนโดย ไมเคิล คันนิงแฮม

โดยพล็อตต้องการเน้นที่ผู้หญิงสามคนที่แตกต่างกันต่างรุ่น และมีการเชื่อมต่อกับนวนิยายเรื่อง *Mrs Dalloway* โดยเวอร์จิเนีย วูล์ฟ คลาริสซ่า วอแกน (เมอรีล สตรีป) กำลังจัดงานปาร์ตี้ที่ได้รับรางวัลเพื่อสำหรับเพื่อนคนเธอและอดีตคนรัก ลอร่า บราวน์ (จูเลียน มัวร์) ในช่วงปี ค.ศ. 1950 เธอกำลังตั้งครรลูกคนที่สอง อยู่กับลูกชายที่รัฐแคลิฟอร์เนีย เธอมีชีวิตคู่ที่ไม่มีความสุข และเวอร์จิเนีย วูล์ฟ (นิโคล คิดแมน) ในช่วง ปี ค.ศ. 1920 ที่ประเทศอังกฤษ เธอดิ้นรนกับภาวะซึมเศร้าและการป่วยทางจิตของเธอในขณะที่เธอกำลังจะเขียนนิยาย

## นักแสดง
### ปี ค.ศ. 1923
* นิโคล คิดแมน รับบท เวอร์จิเนีย วูล์ฟ
* สตีเฟ่น ไดเลน รับบท ลีโอนาร์ด วูล์ฟ
* มิแรนด้า ริชาร์ดสัน รับบท วาเนสซ่า เบล
* ลินด์ซี่ย์ มาร์แชล รับบท ล็อตตี้ โฮป
* ลินดา แบสเซตต์ รับบท เบลลี่ บ็อกแซล
### ปี ค.ศ. 1951
* จูเลียน มัวร์ รับบท ลอร่า บราวน์
* จอห์น ซี. ไรล์ลี่ รับบท แดน บราวน์
* แจ็ก โรเวลโล่ รับบท ริชชี่ บราวน์
* โทนี่ คอลเลตต์ รับบท คิตตี้
* มาร์โก้ มาร์ตินเดล รับบท คุณนายแลตช์
### ปี ค.ศ. 2001
* เมอรีล สตรีป รับบท คลาริสซ่า วอแกน
* เอ็ด แฮร์ริส รับบท ริชาร์ด "ริชชี่" บราวน์
* อลิสัน แจนนี่ย์ รับบท แซลลี่ เลสเตอร์
* แคลร์ เดนส์ รับบท จูเลีย วอแกน
* เจฟฟ์ แดเนี่ยลส์ รับบท หลุยส์ วาเตอร์ส
* จูเลียน มัวร์ รับบท ลอร่า บราวน์ (ตอนแก่)

## ได้รางวัล
### [[รางวัลออสการ์]]
* รางวัลออสการ์ สาขานักแสดงนำหญิงยอดเยี่ยม
### [[รางวัลลูกโลกทองคำ]]
* ภาพยนตร์ยอดเยี่ยม ประเภทภาพยนตร์ดรามา
* นักแสดงนำชายยอดเยี่ยม ประเภทดรามา

## อ้างอิง

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์อังกฤษ
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:ภาพยนตร์ที่มีฉากในประเทศอังกฤษ
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในรัฐนิวยอร์ก
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในสหรัฐ
หมวดหมู่:ภาพยนตร์โดยมิราแม็กซ์
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์อเมริกันที่ออกฉายในปี พ.ศ. 2545
หมวดหมู่:ภาพยนตร์อังกฤษที่ออกฉายในปี พ.ศ. 2545
การบุกประชิดของกองพลน้อยเบา

**การบุกประชิดของกองพลน้อยเบา** () เป็นการบุกประชิด (charge) ของทหารม้าเบาอังกฤษซึ่งมีลอร์ดคาร์ดิแกนเป็นผู้นำ ต่อกองกำลังรัสเซียระหว่างยุทธการที่บาลาคลาวาเมื่อวันที่ 25 ตุลาคม ค.ศ. 1854 ในสงครามไครเมีย ลอร์ดแรกเลน (Lord Raglan) แม่ทัพใหญ่ของกองกำลังอังกฤษ ตั้งใจส่งกองพลน้อยเบาเพื่อไล่ล่าและก่อกวนกองร้อยปืนใหญ่ของรัสเซียที่กำลังถอยหนี ซึ่งภารกิจดังกล่าวเหมาะกับทหารม้าเบา ทว่าเนื่องจากมีการสื่อสารผิดพลาดในสายการบังคับบัญชา จึงกลายเป็นว่ากองพลน้อยเบาถูกส่งไปโจมตีทางด้านหน้าต่อกองร้อยปืนใหญ่อีกกองร้อยหนึ่ง ซึ่งกองร้อยนี้มีการเตรียมตัวดีและมีเขตยิงป้องกันที่เยี่ยมยอด

แม้ว่ากองพลน้อยเบาจะประชิดกองร้อยปืนใหญ่ภายใต้การยิงโดยตรงซึ่งตัดกำลังและทำให้พลปืนบางส่วนแตกกระเจิง แต่กองพลน้อยเบาที่ได้รับความสูญเสียหนักก็ถูกบีบให้ถอยหนีในทันที ฉะนั้น การโจมตีจึงสิ้นสุดลงโดยฝ่ายอังกฤษมีกำลังพลสูญเสียสูงมากและไม่มีฝ่ายใดชนะโดยเด็ดขาด

เหตุการณ์ดังกล่าวเป็นที่จดจำกันดีที่สุดว่าเป็นหัวข้อของบทกวี "เดอะชาร์จออฟเดอะไลท์บริเกด" (The Charge of the Light Brigade) โดยอัลเฟรด ลอร์ดเท็นนีสัน ซึ่งเน้นย้ำถึงความกล้าหาญของทหารม้าในการปฏิบัติตามคำสั่งไม่ว่าผลที่ชัดเจนจะเป็นเช่นไร บทกวีดังกล่าวตีพิมพ์เพียงหกสัปดาห์หลังเหตุการณ์ การประณามการสื่อสารที่ผิดพลาดยังคงเป็นที่โต้แย้ง เพราะคำสั่งดั้งเดิมจากแรกเลนนั้นกำกวมอยู่แล้ว

หมวดหมู่:สงครามไครเมีย
หมวดหมู่:ประวัติศาสตร์การทหาร
ตำบลอ่างทอง

**ตำบลอ่างทอง** อาจหมายถึง
* ตำบลอ่างทอง อำเภอทับสะแก จังหวัดประจวบคีรีขันธ์
* ตำบลอ่างทอง อำเภอเชียงคำ จังหวัดพะเยา
* ตำบลอ่างทอง อำเภอบรรพตพิสัย จังหวัดนครสวรรค์
* ตำบลอ่างทอง อำเภอเมืองกำแพงเพชร จังหวัดกำแพงเพชร
* ตำบลอ่างทอง อำเภอเมืองราชบุรี จังหวัดราชบุรี
* ตำบลอ่างทอง อำเภอเกาะสมุย จังหวัดสุราษฎร์ธานี
* ตำบลอ่างทอง อำเภอศรีนครินทร์ จังหวัดพัทลุง
การบุกประชิด

**การบุกประชิด** () เป็นกลยุทธ์ซึ่งทหารเคลื่อนที่เข้าหาข้าศึกด้วยความเร็วสูงสุดเพื่อพยายามประจัญบานในการรบประชิด การบุกประชิดเป็นการโจมตีเพื่อหวังผลทางจิตวิทยา (shock attack) ที่มีอำนาจเหนือ และเป็นยุทธวิธีสำคัญและขณะตัดสินของยุทธการส่วนมากในประวัติศาสตร์ การบุกประชิดสมัยใหม่โดยปกติเกี่ยวข้องกับกลุ่มขนาดเล็กต่อที่ตั้งหนึ่ง ๆ (เช่น บังเกอร์) แทนที่จะเป็นกลุ่มพลรบขนาดใหญ่บุกประชิดกลุ่มพลรบอีกกลุ่มหรือแนวที่มีการเตรียมตัวดังเช่นในอดีต

ลองคิดดูในลักษณะนี้: เมื่อนักสู้พุ่งตรงเข้าหาศัตรูด้วยความเร็วและแรงเพื่อทำลายการป้องกันก่อนที่พวกเขาจะโต้ตอบได้ โดยเปลี่ยนระยะทางให้กลายเป็นการกระทบโดยตรง
หมวดหมู่:ยุทธวิธีทางทหาร
รายพระนามผู้ปกครองตลาเตโลลโก

ต่อไปนี้เป็นรายพระนามของตละโตอานี (, "ผู้ปกครอง") แห่งตลาเตโลลโก นครรัฐแห่งหนึ่งของชาวแอซเท็กก่อนการเข้ามาของคริสโตเฟอร์ โคลัมบัส
## ยุคก่อนอาณานิคม

## ยุคอาณานิคม

## อ้างอิง

## บรรณานุกรม
* 

ตลาเตโลลโก
ผลเปลือกแข็งเมล็ดเดียว

**ผลเปลือกแข็งเมล็ดเดียว** คือ ผลไม้ที่มีเปลือกแข็งห่อหุ้มเนื้อเยื่อ (เนื้อผลไม้) และเมล็ดพันธุ์ไว้ภายใน โดยเมื่อแบ่งตามชนิดของผลไม้ตามเปลือกและการแตกของผลแล้วได้ 2 ประเภท คือ ผลแห้งและผลไม่แตก เช่น มะพร้าว ทุเรียน เป็นต้น และอีกประเภทหนึ่ง คือ ผลสดที่มีเปลือกหนาและเหนียว เช่น แตงโม แคนตาลูป 

## ประเภทผลแห้งและผลไม่แตก
ผลไม้ที่มีเปลือกหนาประเภทผลแห้งและผลไม่แตก เมื่อผลเจริญเต็มที่แล้วความชื้นจะลดลงร้อยละ 10-15 ผลจึงมีความแข็ง และเปลือกจะยังติดอยู่กับผล เมล็ดจึงสามารถแพร่กระจายไปพร้อมกับผลได้ เช่น มะพร้าว มะขวิด ทุเรียน ขนุน เป็นต้น

## ประเภทผลสดที่มีเปลือกหนาและเหนียว
ผลไม้ที่มีเปลือกหนาประเภทผลสดที่มีเปลือกหนาและเหนียว เมื่อผลเจริญเต็มที่แล้วจะมีความชื้นร้อยละ 80-90 เปลือกจึงมีความนิ่ม แต่เนื่องจากเปลือกค่อนข้างหนา และเหนียว เมื่อสัมผัสจึงรู้สึกว่าแข็ง เช่น แคนตาลูป แตงโม เป็นต้น

## อ้างอิง

หมวดหมู่:พฤกษศาสตร์
หมวดหมู่:ผลไม้
หมวดหมู่:ประเภทของอาหาร
กราฟ (แบบชนิดข้อมูลนามธรรม)

thumb|250px|กราฟที่มี 6 จุดยอด และ 7 เส้นเชื่อม
ในสาขาวิชาวิทยาการคอมพิวเตอร์ **กราฟ**เป็นโครงสร้างข้อมูลที่นำแนวคิดของกราฟทางคณิตศาสตร์และไฮเปอร์กราฟมาทำให้เกิดผล

โครงสร้างข้อมูลแบบกราฟประกอบด้วยเซตสองชุด คือ เซตของจุดยอด (หรือปม) และ เส้นเชื่อม เช่นเดียวกันกับทางคณิตศาสตร์ เส้นเชื่อม(*x*,*y*) มีหมายความว่า เส้นเชื่อมจากจุดยอด *x* ไปยังจุดยอด *y* 

โครงสร้างข้อมูลแบบกราฟอาจให้ค่ากับเส้นเชื่อมโดยอาจจะให้ความหมายได้หลายอย่าง เช่น มูลค่า ความจุ ความยาว น้ำหนัก ฯลฯ

## ขั้นตอนวิธี
ขั้นตอนวิธีสำหรับกราฟมีหลายแบบที่น่าสนใจและสำคัญในทางวิทยาการคอมพิวเตอร์ การดำเนินการระดับสูงที่เกี่ยวกับกราฟโดยทั่วไป ได้แก่ การหาแนวเดินระหว่างสองจุดยอด เช่น การค้นหาในแนวลึก และ การค้นหาในแนวกว้าง การค้นหาแนวเดินสั้นสุดจากจุดยอดหนึ่งไปยังจุดยอดอื่น เช่น ขั้นตอนวิธีของไดค์สตรา ผลลัพธ์ในการหาแนวเดินสั้นสุดจากแต่ละจุดยอดไปยังทุกจุดยอดอื่นจะหาได้จาก ขั้นตอนวิธีของเบลแมน-ฟอร์ด

## การดำเนินการ
การดำเนินการพื้นฐานสำหรับโครงสร้างข้อมูลแบบกราฟ *G* ประกอบด้วย
* `adjacent`(*G*, *x*, *y*): การทดสอบว่ามีเส้นเชื่อมจากจุดยอด *x* ไปยัง จุดยอด *y*
* `neighbors`(*G*, *x*, *y*): รายการของทุกจุดยอด *y* กล่าวได้ว่า มีเส้นเชื่อมจาก *x* ไปยัง *y*
* `add`(*G*, *x*, *y*): เพิ่มเส้นเชื่อมจากจุดยอด *x* ไปยัง *y* ในกราฟ *G* ถ้ายังไม่มี
* `delete`(*G*, *x*, *y*): ลบเส้นเชื่อมจากจุดยอด *x* ไปยัง *y* ในกราฟ *G* ถ้ามี
* `get_node_value`(*G*, *x*): คืนค่าของจุดยอด *x*
* `set_node_value`(*G*, *x*, *a*): กำหนดค่าของจุดยอด *x* เท่ากับ *a*

โครงสร้างที่เส้นเชื่อมมีค่าประกอบด้วย
* `get_edge_value`(*G*, *x*, *y*): คืนค่ากับเส้นเชื่อม(*x*,*y*)
* `get_edge_value`(*G*, *x*, *y*, *v*): ให้ค่ากับเส้นเชื่อม(*x*,*y*) เท่ากับ *v*

## การจำลอง
ความแตกต่างของการจำลองกราฟด้วยโครงสร้างข้อมูลแบบต่าง ๆ มีดังนี้

; รายการประชิด (Adjacency list) : จุดยอดถูกเก็บเป็นรายการของจุดยอดที่ประชิดกับอยู่ โครงสร้างข้อมูลแบบนี้อนุญาตให้จัดเก็บข้อมูลบนจุดยอดได้
; รายการตกกระทบ (Incidence list) : จุดยอดและเส้นเชื่อมจัดเก็บบันทึก โดยแต่ละจุดยอดจะเก็บเส้นเชื่อมที่เชื่อมกับมัน และแต่ละเส้นเชื่อมเก็บจุดยอดที่ติดกับมัน โครงสร้างข้อมูลแบบนี้อนุญาตให้จัดเก็บข้อมูลบนจุดยอดและเส้นเชื่อมได้
; เมทริกซ์ประชิด (Adjacency matrix) : เป็นเมทริกซ์ 2 มิติ โดยที่แถวจำลองจุดยอดเริ่มต้น และหลักจำลองจุดยอดปลายทาง ข้อมูลบนเส้นเชื่อมและจุดยอดจะต้องเก็บไว้ภายนอก มีเฉพาะค่าของหนึ่งเส้นเชื่อมที่ถูกเก็บระหว่างคู่จุดยอดเท่านั้น
; เมทริกซ์ตกกระทบ (Incidence matrix) : เป็นเมทริกซ์ 2 มิติที่เก็บค่าบูลีน โดยแถวจำลองจุดยอดและหลักจำลองเส้นเชื่อมโดยจะแสดงว่าเส้นเชื่อมใดเชื่อมกับจุดใดบ้าง

ตามตารางบอกถึง ประสิทธิภาพทางเวลา ของการดำเนินการบนกราฟสำหรับการจำลองแบบต่าง ๆ

## แหล่งข้อมูลอื่น
* Boost Graph Library: a powerful C++ graph library
* Networkx: a Python graph library 

หมวดหมู่:แบบชนิดข้อมูลนามธรรม
หมวดหมู่:ทฤษฎีกราฟ
โครงสร้างข้อมูลแบบกราฟ
หมวดหมู่:กราฟ
หมวดหมู่:ไฮเปอร์กราฟ
ปลาแนนดัส

**ปลาแนนดัส** เป็นสกุลของปลาน้ำจืดขนาดเล็กจำพวกหนึ่ง ในวงศ์ปลาเสือดำ (Nandidae) ใช้ชื่อสกุลว่า *Nandus* (/แนน-ดัส/)

เป็นปลาขนาดเล็ก มีรูปร่างคล้ายใบไม้ ลำตัวแบนข้างมาก หัวโต ปากกว้างและยืดหดได้ ขากรรไกรบนยาวถึงหลังนัยน์ตา เยื่อที่ริมกระดูกแก้มแต่ละข้างแยกกันเป็นอิสระ มีกระดูกเป็นซี่แข็งปลายแหลมหนึ่งอันอยู่บนกระดูกแก้ม ครีบหลังมีก้านครีบเดี่ยวที่เป็นซี่แข็งปลายแหลม จำนวน 15-16 ก้าน และมีก้านครีบแขนง 11-12 ก้าน ครีบก้นมีก้านครีบเดี่ยวที่เป็นซี่แข็งปลายแอหลม จำนวน 3 ก้าน และมีก้านครีบแขนง 5-6 ก้าน เกล็ดเป็นแบบสากขอบหยัก เส้นข้างลำตัวแยกออกเป็น 2 ตอน

พบปลาขนาดเล็ก แม้จะมีสีสันไม่สวยงาม แต่ก็ยิยมเลี้ยงเป็นปลาสวยงาม มักอาศัยอยู่ในแหล่งน้ำที่มีไม้น้ำและพืชน้ำขึ้นหนาแน่น โดยมักจะอยู่นิ่ง ๆ จนดูคล้ายใบไม้ เพื่อรอดักเหยื่อซึ่งได้แก่ ปลาขนาดเล็กและสัตว์น้ำขนาดเล็กชนิดต่าง ๆ เป็นอาหาร พบกระจายพันธุ์ในภูมิภาคเอเชียตะวันออกเฉียงใต้จนถึงเกาะบอร์เนียว

### ชนิด
* *[[Nandus andrewi]]* Ng & Jaafar, 2008
* *[[Nandus mercatus]]* Ng, 2008
* *[[Nandus nandus]]*  (Hamilton, 1822)
* *[[Nandus nebulosus]]*  (Gray, 1835)
* *[[Nandus oxyrhynchus]]* Ng, Vidthayanon & Ng, 1996
* *[[Nandus prolixus]]* Chakrabarty, Oldfield & Ng, 2006

## อ้างอิง

## แหล่งข้อมูลอื่น

หมวดหมู่:วงศ์ปลาเสือดำ
หมวดหมู่:สกุลปลาเสือดำ